section_heading: Bitka
paragraph_text: Blizu francuske obale dio savezničkog napadnog brodovlja slučajno je naletelo na jedan njemački konvoj. Odmah je došlo do razmjene vatre i paljbe. Iako su njemački brodovi potopljeni, posade na obali su uzbunjene i čimbenik iznenađenja je otpao. Nakon iskrcavanja na zapadnom sektoru, komandosi postižu uspjeh uništavanjem bitnica obalnog topništva kod mjesta Varengeville. No, kod gradića Pous, Kanađani su naletjeli na usku plažu vrlo strmih litica načičkanu njemačkim fortifikacijama na obali. Iako se nekoliko vojnika uspjelo popeti na obalu, velika većina ostala je u vodi do pojasa, pod paljbom puškomitraljeza MG 34 i minobacača. Više od 200 vojnika kanadskih postrojbi ovdje je poginulo, a zbog snažne paljbe onemogućena je i pravilna evakuacija, pa su Kanađani prisiljeni na predaju. Od 27 tenkova koji su se uspjeli iskrcati na obalu, samo 15 probilo se, ali je naletjevši na protuoklopne prepreke zaustavljene u napredovanju.